AIŠKINAMASIS RAŠTAS

Dėl pastato nuomos ne konkurso būdu

**1. Parengto tarybos sprendimo projekto tikslai ir uždaviniai**

Juozas Dragūnas 2017 m. sausio 17 d. raštu „Dėl garažo nuomos“ prašo išnuomoti pastatą- garažą, kuris yra šalia administracinio pastato, esančio Molėtų r. sav., Giedraičių mstl., Vilniaus g. 26. Šio pastato 248,41 kv. m ploto patalpos yra 10 metų išnuomotos minėtam asmeniui ir 2016 m. gruodžio 21 d. pasirašyta Molėtų rajono savivaldybės ilgalaikio materialiojo turto nuomos sutartis Nr. T5-12 (toliau – Sutartis). Prašyme nurodo, kad esantį garažą naudos ūkio reikmėms.

Administracinio pastato patalpos yra remontuojamos ir nuomininkas nuo 2017 m. balandžio 21 d. įsipareigojo teikti ritualines paslaugas. Prašomas išnuomoti garažas administracijos veiklai nereikalingas. Siekiant, kad savivaldybės pastatai būtų tikslingai naudojami ir prižiūrimi, siūloma garažą ne konkurso būdu išnuomoti Sutarties galiojimo laikotarpiui ir nustatyti 1 kv. m nuomos kainą – 0,09 Eur. Juozo Dragūno pasiūlytas nuompinigių dydis lygus paskaičiuotam nuompinigių dydžiui.

Parengto sprendimo projekto tikslas – išnuomoti ne konkurso būdu Sutarties galiojimo laikotarpiui nuo 2017 m. kovo 1 d. Juozui Dragūnui pagalbinei ūkio veiklai Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą garažą ir nustatyti 1 kv. m nuomos kainą – 0,09 euro per mėnesį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės administracijos patikėjimo teise valdomas, bet įstaigos veiklai nenaudojamas pastatas (garažas) bus išnuomotas ir jame bus vykdoma veikla.

Neigiamų pasekmių nenumatoma.

 **4. Priemonės sprendimui įgyvendinti**

Parengti ir pasirašyti turto nuomos sutartį ir turto perdavimo aktą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.